আলাপ:নগরাব্দ

message: আব উর্বে কন্দিতা লাতিন নাম যার অর্থ "নগর (রোম) প্রতিষ্ঠার বছর। তাই এর নাম পরিবর্তন করে নগরাব্দ (নগর+অব্দ) রাখার প্রস্তাব করছি। এটা যেমন শ্রুতিমধুর হবে তেমনি উচ্চারণ করতে সহজ হবে তাছাড়া অর্থেও খুব বেশি পরিবর্তন হবেনা। মেহেদী আবেদীন ১০:১৪, ৫ অক্টোবর ২০২১ (ইউটিসি)
replies: text: @আফতাবুজ্জামান  মেহেদী আবেদীন ১৩:২০, ৬ অক্টোবর ২০২১ (ইউটিসি)
replies: text: :করা যেতে পারে। দেখি অন্যরা কি মতামত প্রদান করে। -- আফতাবুজ্জামান (আলাপ) ১৫:১৬, ৬ অক্টোবর ২০২১ (ইউটিসি)

text: অনেকদিন হয়ে গেলো কিন্তু কেউ তো কিছু বললো না। মেহেদী আবেদীন ১৭:৫৫, ১৪ অক্টোবর ২০২১ (ইউটিসি)
replies: text: : আপনাদের উল্লেখ করলাম -- আফতাবুজ্জামান (আলাপ) ১৮:২৯, ১৪ অক্টোবর ২০২১ (ইউটিসি)
replies: text: :: - "নগরাব্দ" বোধগম্য, পরিচিত ও উপযুক্ত, রাখা যেতে পারে। - শরদিন্দু ভট্টাচার্য্য (আলাপ) ১৯:০৬, ১৪ অক্টোবর ২০২১ (ইউটিসি)

text: : "নগরাব্দ" করাই যায়। "রোমাব্দ" বা "রোম অব্দ" করলে অর্থ আরও পরিষ্কার হয়। --অর্ণব দত্ত (আলাপ) ২২:০৪, ১৪ অক্টোবর ২০২১ (ইউটিসি)
replies: text: :::  এটি নাম পরিবর্তনের বিষয় নয়। এটি নতুন শব্দ উদ্ভাবনেরও বিষয় নয়, বরং নতুন term উদ্ভাবনের বিষয়। নতুন term উদ্ভাবন হবে মৌলিক গবেষণার সমতূল্য। কোনো বাংলা text-এ যদি ‘নগরাব্দ’ শব্দবন্ধটি Ab urbe condita অর্থে ব্যবহৃত হতো তখন বিবেচনার একটি সুযোগ হতো;— মনে হয় না তা আছে। এই ভাষান্তরের আবশ্যকতাও স্বতঃস্পষ্ট নয়। ইংরেজী উইকিতেও ভাষান্তরের প্রয়াস নেই। Ab urbe condita একটি ঐতিহাসিক term, তা অক্ষত রাখারই সমীচীন হবে। — Faizul Latif Chowdhury (আলাপ) ০৫:০৯, ১৫ অক্টোবর ২০২১ (ইউটিসি)

text: ইংরেজি উইকিতে এর অনুবাদ করা হয়নি কেননা লাতিন বাক্যাংশ অনেক সময় ইংরেজি ভাষায় সরাসরি ব্যবহার করা হয়, যেমন অ্যানো ডোমিনি, অ্যানো মুন্ডি ইত্যাদি। এখন ঐতিহাসিক টার্ম হলেই যে সেটাকে তার প্রকৃত নামে রেখে দিতেই হবে এই ব্যাপারে আমি একমত নই। প্রথমত আব উর্বে কন্দিতা ঐতিহাসিকভাবে খুব বেশি গুরুত্বপূর্ণ নয়। এমনকি হয়তো দেখা যাবে খুব কম জায়গাতেই আব উর্বে কন্দিতা সম্পর্কে পড়ানো হয়৷ আমার নাম পরিবর্তনের প্রস্তাবের আরো কিছু কারণ রয়েছে। প্রথমত আব উর্বে কন্দিতা এই সাল ব্যবস্থার একমাত্র নাম নয়। এর দুটি নাম রয়েছে - 
* আব উর্বে কন্দিতা 
* অ্যানো উর্বিস কন্দিতাই
আরেকটি অদ্ভুত ব্যাপার হলো একটি ঐতিহাসিক বই রয়েছে যার নাম আব উর্বে কন্দিতা লিব্রি। এখন এই নিবন্ধের নাম এই নামে রেখে দিলে বিভ্রান্তিরও সম্ভাবনা থাকে (যদিও খুব গুরুতর নয়)। তাই আমি এর নাম ভাষান্তরের প্রস্তাব করেছি। তাছাড়া আব উর্বে কন্দিতা বললে বাংলাভাষী ও এই বিষয়ে অজ্ঞ কোন ব্যক্তি বুঝতে পারবেনা এটা কি৷ কিন্তু নগরাব্দ বললে বুঝতে সুবিধা হতো। আবার যেমন মসজিদ বা গির্জা সবার নিকট পরিচিত বিধায় এগুলোর ভাষান্তর করা হয়নি। কিন্তু আব উর্বে কন্দিতার জন্য এটি প্রযোজ্য নয়। তাছাড়া আপনি মৌলিক গবেষণা প্রসঙ্গ তুললেন। আমার জানামতে এই নিয়ম নিবন্ধের তথ্য ও লেখার ক্ষেত্রে প্রযোজ্য, নিবন্ধের নামের ক্ষেত্রে নয়। নিবন্ধের নামের ক্ষেত্রে মৌলিক গবেষণার নিয়ম প্রযোজ্য হলে অনেক নিবন্ধের নাম যেগুলো বাংলা করা হয়েছে সেগুলো করা হতো না [অনেক উদাহরণ আছে বাংলা উইকিপিডিয়ায়, প্রশাসকরাও এরকম অনেক ক্ষেত্রে এটা করেছেন, যেমন কাসিনো সমুদ্র সৈকত (প্রাইয়া দো কাসিনো), নব্বই মাইল সমুদ্র সৈকত (নাইনটি মাইল বিচ) ইত্যাদি]। প্রাইয়া দো কাসিনো নিজেও একটি ঐতিহাসিক টার্ম। যদিও ইংরেজি উইকিপিডিয়ায় এর অনুবাদ করা হয়নি কিন্তু বাংলা উইকিপিডিয়ায় করা হয়েছে। আর ঐতিহাসিক টার্ম যদি রাখা উচিত তবে অগাস্টাস সিজারকে কেন আউগুস্তুস করা হলো? এটাও কি মৌলিক গবেষণার আওতায় পড়েনা। এবং আরেকটি ব্যাপার যা গুরুত্বপূর্ণ। ইংরেজি উইকিপিডিয়া সব টার্ম লাতিন ভাষায় রেখে দেয় তা কিন্তু নয়। Anno Martyrum হয়ে গেলো ইংরেজি উইকিপিডিয়ায় Era of the Martyrs। এটাও কিন্তু ঐতিহাসিক টার্ম। মেহেদী আবেদীন ০৯:০৪, ১৫ অক্টোবর ২০২১ (ইউটিসি)

text: আমার মত প্রস্তাবের পক্ষে তার কারণ: বাংলায় আব উর্বে কন্দিতা ও নগরাব্দ কোনটা প্রচলিত নয়। ইংরেজিতে আব উর্বে কন্দিতা শব্দের প্রচলন আছে বলে তা বাংলায় স্বয়ংক্রিয়ভাবে প্রচলিত এই ধারণাও ঠিক নয়। যেহেতু কোনটা প্রচলিত নয়, নগরাব্দ ব্যবহারের পক্ষে, এতে মানুষ সহজে শিরোনাম দেখে বুঝতে পারবে। যদি ভবিষ্যতে বাংলায় আব উর্বে কন্দিতা প্রচলিত হয়, তবে তখন নাম পরিবর্তন করা যাবে। -- আফতাবুজ্জামান (আলাপ) ১৬:৪৬, ১৫ অক্টোবর ২০২১ (ইউটিসি)
replies: text: :: অন্য কোনো উইকিতে “আব উর্বে কন্দিতা” শব্দগুচ্ছকে ভাষান্তর করা হয় নি। বাংলা উইকতে কেন ব্যতিক্রম হবে বুঝতে পারছি না। উইকিপিডিয়া মানুষ পড়ে অনুসন্ধানক্রমে। কোনো পাঠক “নগরাব্দ” দিয়ে অনুসন্ধান করবে মনে করি না। কেউ যদি এ নিবন্ধ পাঠে আগ্রহী হয় তবে সে “আব উর্বে কন্দিতা” দিয়ে অনুসন্ধান করবে, বিদেশী তথ্যের ভিত্তিতে। পুনরুল্লেখ তবু জোর দিয়ে বলছি “আব উর্বে কন্দিতা” না লিখে “নগরাব্দ” লেখা মানে এর ঐতিহাসিক মূল্য তুচ্ছ জ্ঞান করা। ওপরে মেহেদী আবেদীন যে সব যুক্তি দিয়েছেন সে সবের ভিত্তি ব্যতিক্রম। ব্যতিক্রম কখনই আদর্শস্থানীয় নয়। — Faizul Latif Chowdhury (আলাপ) ১৭:৪০, ১৫ অক্টোবর ২০২১ (ইউটিসি)

text: যদি আমরা ধরেও নিই যে কেউ অনুসন্ধান করার জন্য "আব উর্বে কন্দিতা" লিখে অনুসন্ধান করবেন সেক্ষেত্রে ব্যক্তি শুধু এটা নিয়ে নয় তার আরেক নাম "অ্যানো উর্বিস কন্দিতাই" লিখেও খুঁজতে পারেন। আবার যেমন বললেন দেওয়া যুক্তিগুলো ব্যতিক্রম সেক্ষেত্রে প্রশ্ন চলেই আসে কখন কোন ক্ষেত্রে ব্যতিক্রমগুলো জরুরী হয় এবং কিভাবে? তার চেয়ে বড় কথা ব্যতিক্রম নির্দিষ্টকরণের কি কোন "আদর্শ" রয়েছে? তার চেয়েও বড় প্রশ্ন তবে সেই "ব্যতিক্রমগুলোর ক্ষেত্রে কি ঐতিহাসিক মূল্যটা তুচ্ছ হয়ে গেলো না?" তবে সেই ক্ষেত্রে কখন আমরা জানবো কোন ক্ষেত্রে ব্যতিক্রম হবে এবং সেই ব্যতিক্রম ক্ষেত্রে "ঐতিহাসিক মূল্য" কে তুচ্ছ করে দিলেও সমস্যা হবেনা? ব্যতিক্রম যদি আদর্শস্থানীয় নাই হয়ে থাকে তবে সেইক্ষেত্রে কোন বিষয়কে ব্যতিক্রম ধরার কি কোন আদর্শ আছে নাকি নেই? প্রশ্নের উত্তর যদি হ্যাঁ হয় তবে সেটি ব্যতিক্রম নয়। প্রশ্নের উত্তর যদি না হয় তবে এই ব্যতিক্রম নির্ধারণের মাঝে অস্পষ্টতা বিদ্যমান যার অর্থ খুব সহজেই যে কেউ যেকোন কিছুকে ব্যতিক্রম ঘোষণা করতে পারেন। তাছাড়াও, কেউ যদি প্রমাণ করতে পারেন যে ওই সকল ব্যতিক্রম ঘটনাগুলোর সংখ্যা খুব বেশি সেই ক্ষেত্রে সেটা আর ব্যতিক্রম থাকেনা।
তবে আলোচনার শেষে যাই নির্দিষ্ট হোক না কেন আমার আপত্তি নেই। যদি চূড়ান্ত হয় নাম বদল হবেনা সেই ক্ষেত্রে প্রশাসকের কাছে আবেদন রইলো "নগরাব্দ" নামে একটি পুনর্নির্দেশ যেন এই নিবন্ধের জন্য তৈরি করা হয়। মেহেদী আবেদীন ১৮:২৪, ১৫ অক্টোবর ২০২১ (ইউটিসি)
 অনেকদিন হয়ে গেলো কিন্তু আলোচনার কোন সুরাহা হল না। মেহেদী আবেদীন ১৮:২৯, ১৬ জানুয়ারি ২০২২ (ইউটিসি)

text: @Mehediabedin: যেহেতু আলোচনায় আমি জড়িত, অন্য কেউ সিদ্ধান্তটি দিলে ভালো হয়। যেন ভবিষ্যতে কেউ আমাকে দোষ দিতে না পারে যে আমি আমার মত করে সিদ্ধান্ত দিয়েছি। -- আফতাবুজ্জামান (আলাপ) ১৮:৫০, ১৬ জানুয়ারি ২০২২ (ইউটিসি)
thread_title:  নাম পরিবর্তনের প্রস্তাব